
Nr. ........................./...................................

CONTRACT DE PARTICIPARE LA CURSURILE ȘCOLII DE ARTĂ
Pentru anul 2026-2027

I. PĂRȚILE CONTRACTANTE

1.1. AEUB - ARTE ȘI EVENIMENTE URBANE BUCUREȘTI, cu sediul în Mun. București,                                     str. Lipscani nr. 84-90, sector 3, cod fiscal 54533169, telefon: 021.7953602, email: secretariat@arcub.ro, cont RO04TREZ70321G335000XXXX, reprezentată de Mihaela Păun – Director General, denumită în cele ce urmează AEUB, pe de o parte, și

1.2. Nume : _______________________________________________  Prenume ______________________________________, cu domiciliul în ________________________________, Str. _______________________________________________________, nr. ___________, bloc ___________, scara ___________, etaj ___________, ap. ___________, județ /sector ___________, C.N.P__________________________________________________, telefon ______________________________., în calitate de CURSANT, pe de altă parte,

*Reprezentat legal (dacă este cazul), părinte / tutore / curator, nume:______________________________ _____________________________, prenume ___________________________________________, cu domiciliul în __________________________________________, telefon: __________________________________________.

au convenit să încheie prezentul contract:

II. OBIECTUL CONTRACTULUI

Art.1 (1) În baza prezentului contract, AEUB pune la dispoziția Cursantului, prin experții săi, cursuri și programe educaționale de perfecționare a unor abilități organizate pentru formarea și perfecționarea în disciplina artistică _______________________________________________________________.
(2) Cursurile și programele educaționale de perfecționare sunt organizate prin Serviciul Școala de Artă din cadrul AEUB.

III. DURATA EXECUȚIEI ȘI PREȚUL CONTRACTULUI

Art.2 (1) Contractul se încheie pentru durata anului de curs 2026 - 2027, durată în care Cursantul urmează să frecventeze cursurile disciplinei __________________________________________________ .

(2) Tariful anual de curs așa cum a fost stabilit prin H.C.G.M.B  nr. 435 / 30.09.2025 este 1.800 lei, după caz 2.000 de lei, și se poate plăti astfel:

1. Pentru anul I de curs, indiferent de disciplină:

a) achitarea tarifului de curs în cuantum de 1.800 lei se efectuează integral până la data de 16 octombrie 2026;

b) tariful de curs achitat după data de 16 octombrie 2026, dar până la data de 23 octombrie 2026 se majorează la 2.000 lei.

c) în cazul neachitării tarifului de curs până la data de 23 octombrie 2026, Cursantul își pierde această calitate și nu va mai putea sa participe la cursuri.

2. Pentru anii de curs II, III, specializare și perfecționare, tariful de curs se poate achita integral sau în două tranșe, astfel:

a) prima tranșă, în valoare de 900 de lei, se va achita până la data de 16 octombrie 2026;

b) în cazul neachitării primei tranșe până la data de 16 octombrie 2026, tariful se majorează cu 100 lei. Prima tranșă va fi de 1.000 de lei și va putea fi plătită până la data de 23 octombrie 2026. În cazul neachitării primei tranșe până la data de 23 octombrie 2026, Cursantul își pierde această calitate și nu va mai putea sa participe la cursuri.
c) a doua tranșă, în valoare de 900 lei, se va achita până la data de 26 februarie 2027;

d) în cazul neachitării celei de-a două tranșe până la  data de 26 februarie 2027, tariful se majorează cu 100 de lei. A doua tranșă va fi de 1.000 de lei și va putea fi plătit până la data de  5 martie 2027. În cazul neachitării celei de a doua tranșe a tarifului până la data de 5 martie 2027, Cursantul își pierde această calitate și nu va mai putea sa participe la cursuri, iar sumele deja achitate nu se vor restitui.
IV. MODALITATEA DE PLATĂ

Art. 3 Plata tarifului pentru anul de curs se poate efectua astfel:

a) în numerar, la casieria instituției;

b) cu card bancar, prin POS la casieria instituției;

c) prin virament bancar în contul RO04TREZ70321G335000XXXX deschis la Trezoreria Sector 3 pentru ARTE ȘI EVENIMENTE URBANE BUCUREȘTI,  cod fiscal 54533169.

În cazul în care plata se efectuează prin virament bancar, la detalii se vor specifica obligatoriu: numele cursantului, numărul contractului încheiat cu AEUB și disciplina frecventată.

V. OBLIGAȚIILE AEUB

Art. 4

(1) AEUB, prin Serviciul Școala de Artă, se obligă să asigure, prin experți, săli de curs și dotări specifice, pregătirea cursanților în domeniul cursului pentru care au optat.
(2) AEUB se obligă să organizeze evaluările semestriale și examenele aferente anului de studiu, în condițiile prevăzute în prezentul contract.

(3) AEUB se obligă să elibereze, prin Serviciul Școala de Artă, la cererea Cursantului, adeverințe care să ateste calitatea de cursant, cu condiția achitării integrale și la termen a costului frecventării cursului, în cuantumul stabilit prin prezentul contract.

(4) La finalizarea anilor de curs, AEUB eliberează, prin Serviciul Școala de Artă, contra cost și numai la cererea Cursantului, „Diploma de absolvire” a cursului.

(5) AEUB se obligă să comunice Cursanților, în timp util, programarea examenelor de sfârșit de an și a examenelor de absolvire.

(6) În situația întreruperii cursurilor din motive obiective, AEUB va dispune, după caz, măsurile necesare pentru reluarea acestora ulterior soluționării motivelor care au determinat întreruperea.

(7) În cazul instituirii unei stări de urgență, stare de necesitate, stare de alertă, pandemie sau a altor situații excepționale declarate de autoritățile competente, AEUB poate organiza cursurile în sistem online, prin mijloace de comunicare la distanță disponibile.

(8) Pentru Cursanții care nu au posibilitatea participării online, AEUB va proceda, după caz, la recuperarea cursurilor după încetarea situației excepționale.

(9) În cazul întreruperii cursurilor ca urmare a sărbătorilor naționale sau religioase declarate legal, AEUB va informa Cursanții în timp util cu privire la perioada de întrerupere.

(10) AEUB, prin experții desemnați, va asigura activitățile de instruire, demonstrare, explicare, sprijin și corectare necesare desfășurării cursurilor.

VI. DREPTURILE AEUB

Art. 5

(1) AEUB are dreptul de a solicita Cursantului achitarea integrală și la termen a tarifelor stabilite prin prezentul contract.

(2) În cazul neachitării tarifului de curs în cuantumul și la termenele stabilite prin prezentul contract, AEUB are dreptul să rezilieze contractul, fără a fi necesară o notificare sau o punere prealabilă în întârziere, în condițiile legislației civile aplicabile.

(3) În situația prevăzută la alin. (2), Cursantul pierde calitatea de Cursant, iar AEUB nu are obligația restituirii sumelor achitate anterior rezilierii.

(4) AEUB își rezervă dreptul de a întrerupe cursurile organizate la o anumită disciplină, din motive obiective. În această situație, Cursanții deja înscriși nu vor fi considerați afectați de pierderea calității de Cursant, urmând ca aceștia să reia cursurile ulterior soluționării motivelor care au determinat întreruperea.

(5) AEUB are dreptul de a aproba sau respinge, în condițiile prezentului contract, cererile de înghețare și de reluare a anului de studiu.

(6) Expertul are dreptul de a stabili forma de desfășurare a cursului, în funcție de specificul disciplinei și de obiectivele pedagogice ale acesteia.

(7) Expertul are dreptul de a selecta Cursanții participanți la manifestările culturale și artistice organizate de AEUB, inclusiv concerte, expoziții, spectacole și alte evenimente.

(8) Comisia de experți are dreptul de a participa la examenul de admitere, la examenele din timpul anului și la examenele finale, precum și la selecția lucrărilor destinate expozițiilor și altor evenimente artistice.

(9) AEUB are dreptul de a aplica sancțiunile prevăzute în prezentul contract în cazul încălcării obligațiilor de către Cursant.

VII. OBLIGAȚIILE CURSANTULUI

Art. 6

(1) Cursantul se obligă să achite integral tariful aferent cursului, la termenele și în cuantumul prevăzute în prezentul contract.

(2) Cursantul se obligă să frecventeze cursul și disciplinele adiacente acestuia, după caz, cu respectarea programului stabilit de AEUB.

(3) Cursantul are obligația de a respecta limita de maximum 10 absențe anual, cumulat pentru curs și disciplinele adiacente, cu excepția situațiilor justificate prin documente.

(4) Cursanții înscriși la discipline din domeniul muzical au obligația de a participa și la cursurile de teorie muzicală.

(5) Cursanții înscriși la canto muzică ușoară și canto muzică clasică au obligația de a participa, pe lângă cursurile de teorie muzicală, și la cursurile de mișcare scenică.

(6) Cursanții înscriși la actorie au obligația de a participa la cursurile de mișcare scenică.

(7) Cursantul are obligația de a respecta prevederile prezentului contract și ale tuturor anexelor acestuia, care fac parte integrantă din contract.

(8) Cursantul are obligația de a respecta:

a) prevederile Anexei nr. 1 – „Obligațiile cursanților cu privire la securitatea și sănătatea în muncă și situații de urgență”;

b) prevederile Anexei nr. 2 – extras din „Regulamentul intern”;

c) prevederile Anexei nr. 3 – „Informare GDPR”;

d) Codul de conduită etică al AEUB;

e) Regulamentul intern al AEUB.

(9) Cursantul are obligația de a respecta regulile și dispozițiile stabilite de AEUB și de experții desemnați pentru buna desfășurare a activității didactice.

(10) Cursantul se obligă să manifeste, pe toată durata desfășurării cursurilor și a activităților organizate de instituție, o conduită civilizată, respectuoasă și adecvată, atât față de reprezentanții instituției, experți, ceilalți cursanți, cât și față de orice alte persoane implicate în desfășurarea activităților.

(11) Cursantul se obligă să se abțină de la orice comportament, acțiune sau manifestare care ar putea aduce prejudicii materiale sau de imagine instituției ori experților, să perturbe desfășurarea activităților sau să afecteze drepturile, demnitatea, integritatea ori reputația acestora.

(12) Cursantul are obligația de a respecta condițiile privind continuitatea între anii de curs, specializare și perfecționare, cu excepția situațiilor de înghețare a anului de studiu prevăzute în prezentul contract.

(13) Cursantul are obligația de a respecta condițiile privind transferul, respectiv transferul poate fi solicitat exclusiv începând cu anul II de curs și numai la aceeași disciplină / secție la care acesta a fost admis în anul I.

VIII. DREPTURILE CURSANTULUI

Art. 7

(1) Cursantul are dreptul să beneficieze de pregătirea de specialitate asigurată de AEUB, prin Serviciul Școala de Artă, în condițiile prezentului contract.

(2) Cursantul are dreptul să solicite eliberarea unei adeverințe care să ateste calitatea de cursant, cu respectarea condițiilor prevăzute în prezentul contract.

(3) Cursantul are dreptul să solicite, la finalizarea cursului, eliberarea „Diplomei de absolvire”, contra cost.

(4) Cursantul are dreptul de a participa la spectacolele și manifestările cultural-artistice organizate de AEUB în condițiile stabilite de organizatori și, după caz, în urma selecției realizate de experți.

(5) Cursantul are dreptul să formuleze sesizări justificate cu privire la faptele altor Cursanți, ale formatorilor sau ale experților care îl afectează ori prejudiciază în orice mod. Sesizările se pot adresa conducerii Școlii de Artă. 

(6) Cursantul are dreptul să solicite înghețarea anului de studiu în condițiile prevăzute de prezentul contract.

(7) Cursantul are dreptul să solicite retragerea din curs în condițiile prevăzute în prezentul contract.
IX. EVALUAREA, PROMOVAREA ȘI CONTINUITATEA CURSURILOR

Art. 8

(1) Cursanții vor fi evaluați semestrial, respectiv în luna februarie și la finalul anului de studiu.

(2) Pentru anul de studiu absolvit se va susține un examen eliminatoriu.

(3) Nu se admit contestații cu privire la rezultatele examinărilor.

(4) Media minimă necesară pentru absolvirea anului de curs este 6 (șase).

(5) Durata unui curs este de 1, 2 sau 3 ani, în funcție de disciplina aleasă.

(6) Anul de specializare se poate urma pe baza unei cereri formulate de Cursant, cu acordul expertului cursului și aprobarea conducerii AEUB.

(7) Cursul de perfecționare pentru o anumită disciplină poate fi urmat numai după finalizarea cursului de specializare la aceeași disciplină.

(8) Cu excepția situațiilor de înghețare a anului de curs prevăzute în prezentul contract, trebuie să existe continuitate între anii de curs, precum și între cursul de specializare și cel de perfecționare.

(9) În cazul întreruperii nejustificate a continuității prevăzute la alin. (8), Cursantul pierde dreptul de continuare a cursului respectiv.

(10) Transferurile se efectuează exclusiv începând cu anul II de curs și numai la aceeași disciplină/secție la care Cursantul a fost admis în anul I. Nu se pot efectua transferuri la alte discipline/secții din cadrul instituției.

(11) Pentru anul de studiu 2026–2027, examenele de sfârșit de an și de absolvire pentru disciplinele organizate de AEUB, prin Serviciul Școala de Artă, se vor desfășura în perioada iunie–iulie 2027, datele exacte urmând a fi comunicate Cursanților în timp util.

X. RETRAGEREA DIN CURS ȘI REZILIEREA CONTRACTULUI

Art. 9

(1) Cursantul se poate retrage pe parcursul anului de studiu prin depunerea unei cereri scrise de retragere, care constituie denunțare unilaterală a prezentului contract.

(2) În cazul retragerii fără prezentarea unor documente justificative, precum certificat medical, schimbarea județului de reședință sau care să certifice situații de forță majoră, sumele achitate anterior pentru anul de studiu respectiv nu se restituie.

(3) În cazul prezentării unor documente justificative acceptate de AEUB – Școala de Artă, Cursantul va datora costul cursului numai până la data retragerii, iar eventualele sume achitate în plus vor fi restituite proporțional cu perioada rămasă până la finalizarea anului de studiu.

(4) În situația în care Cursantul este nemulțumit de modul de desfășurare sau organizare a cursului, acesta poate transmite conducerii Școlii de Artă o notificare motivată.

(5) În cazul în care Cursantul este nemulțumit de modul de soluționare a sesizării, acesta poate solicita denunțarea unilaterală a contractului, cu returnarea proporțională a tarifului de curs achitat, în condițiile stabilite de AEUB și de legislația aplicabilă.

(6) Neachitarea tarifului de curs la termenele și în cuantumul prevăzute în contract atrage dreptul AEUB de a rezilia contractul și de a dispune pierderea calității de Cursant, fără restituirea sumelor achitate anterior rezilierii.

XI. ÎNGHEȚAREA ANULUI DE STUDIU

Art. 10

(1) Cursantul poate solicita înghețarea anului de curs, prin cerere scrisă și motivată, în situații precum:
a) susținerea unui examen de admitere;

b) susținerea examenului de bacalaureat;

c) susținerea examenului de licență, masterat sau doctorat;

d) detașarea în afara localității;

e) situații medicale grave;

f) sarcină;

g) alte situații obiective, justificate corespunzător.

(2) Înghețarea anului de curs se poate realiza numai cu aprobarea conducerii AEUB și pentru o perioadă de cel mult un an de studiu.

(3) Cererea de înghețare trebuie depusă cel mai târziu până la data de 1 ianuarie a anului de curs pentru care se solicită înghețarea.

(4) Revenirea la cursuri se poate face pe baza unei cereri aprobate de conducerea AEUB, dar nu mai târziu de data de 30 septembrie a anului ulterior celui în care anul de studiu a fost înghețat.

(5) În cazul în care înghețarea are loc anterior absolvirii anului de studiu, revenirea se va face prin reluarea anului respectiv de la stadiul la care acesta a fost înghețat.

(6) Tariful aferent frecventării cursului, achitat integral sau parțial până la momentul solicitării înghețării, nu se restituie.

(7) Nerespectarea termenului prevăzut la alin. (4) atrage pierderea calității de Cursant.

XII. SANCȚIUNI, RĂSPUNDERE ȘI CONDUITĂ

Art. 11

(1) Nerespectarea obligațiilor prevăzute în prezentul contract, în anexele acestuia, în Regulamentul intern și în Codul de conduită etică poate atrage aplicarea următoarelor sancțiuni:

a) avertisment scris;

b) exmatriculare cu drept de reînscriere;

c) exmatriculare fără drept de reînscriere.

(2) Depășirea numărului maxim de 10 absențe anual, fără prezentarea unor documente justificative, poate atrage exmatricularea Cursantului, fără restituirea sumelor achitate anterior.

(3) Pe perioada în care deține calitatea de Cursant, acesta poate participa, în calitate de interpret, expozant, dansator sau în orice altă calitate artistică, la festivaluri, concursuri, emisiuni TV, activități de presă sau alte manifestări similare numai cu acordul conducerii AEUB/Serviciului Școala de Artă, atunci când participarea are legătură cu activitatea desfășurată în cadrul instituției.

(4) Participarea fără acord, în situațiile în care acesta este necesar, poate atrage răspunderea Cursantului pentru eventualele prejudicii de imagine cauzate AEUB sau Serviciului Școala de Artă, în condițiile legislației aplicabile.

(5) Sunt considerate abateri grave comentariile sau comunicările publice, inclusiv cele realizate în rețelele de socializare, cu caracter defăimător, batjocoritor, amenințător sau vulgar, îndreptate împotriva altui Cursant, tutore, expert, formator sau angajat al AEUB, atunci când acestea aduc atingere onoarei, demnității sau reputației persoanei vizate.

(6) Săvârșirea faptelor prevăzute la alin. (3) și (5) poate atrage aplicarea sancțiunilor prevăzute în prezentul contract, inclusiv rezilierea contractului, după caz.

(7) AEUB are dreptul să solicite repararea prejudiciilor cauzate prin faptele Cursantului, în condițiile legislației în vigoare.

(8) Aplicarea sancțiunilor se va realiza cu respectarea legislației aplicabile și a principiilor privind proporționalitatea sancțiunii în raport cu gravitatea faptei.

XIII. DISPOZIȚII FINALE PRIVIND DESFĂȘURAREA CURSURILOR

Art. 12

(1) AEUB - Școala de Artă prin Experți are rolul de a demonstra, explica, sprijini și corecta Cursanții, precum și de a realiza, potrivit competențelor sale, selecția Cursanților participanți la manifestările culturale și artistice organizate de AEUB.

(2) AEUB - Școala de Artă prin Experți stabilește forma de desfășurare a cursului, în funcție de specificul disciplinei și de obiectivele educaționale ale acesteia.

(3) Comisia de experți participă la examenul de admitere, examenele din timpul anului și examenul final, precum și la selecția lucrărilor pentru expoziții și alte evenimente artistice.

(4) În cazul unor situații obiective care impun modificarea programului de desfășurare a cursurilor, AEUB va informa Cursanții în timp util și va dispune măsurile necesare pentru continuarea activității, după caz.

(5) Prevederile prezentului capitol se completează cu dispozițiile celorlalte clauze contractuale și ale anexelor care fac parte integrantă din prezentul contract.

XIV. ÎNCETAREA CONTRACTULUI

Art.13. Prezentul contract încetează la expirarea termenului pentru care a fost încheiat sau în urma absolvirii de către Cursant a cursurilor.

Art.14. Prezentul contract încetează în cazul în care Cursantul solicită rezilierea unilaterală a contractului (cazurile prevăzute de art. 9).

Art.15. Prezentul contract încetează din culpa Cursantului:

(1) Prezentul contract încetează în următoarele situații:

a) în cazul neîndeplinirii de către Cursant a obligațiilor privind achitarea tarifului de curs, la termenele și în cuantumul prevăzute în prezentul contract, în condițiile art. 5 alin. (2) și (3) și art. 9 alin. (6);

b) în cazul exmatriculării Cursantului, ca urmare a aplicării sancțiunilor prevăzute la art. 11 alin. (1) lit. b) și c), precum și în situațiile prevăzute la art. 11 alin. (2), (5) și (6), după caz, cu respectarea condițiilor și procedurii prevăzute în prezentul contract și a legislației aplicabile.

(2) În situațiile prevăzute la alin. (1), încetarea contractului produce, după caz, pierderea calității de Cursant, fără ca AEUB să aibă obligația restituirii sumelor achitate anterior încetării contractului, cu excepția situațiilor în care restituirea este prevăzută expres de prezentul contract sau impusă de legislația aplicabilă.

XV. SOLUȚIONAREA LITIGIILOR

Art.16. (1) Părțile au convenit ca toate neînțelegerile privind validitatea prezentului contract sau cele rezultate din interpretarea sa,  executarea ori încetarea acestuia, să fie rezolvate pe cale amiabilă.

(2) În cazul în care soluționarea eventualelor litigii nu este posibilă pe cale amiabilă, părțile se vor adresa instanțelor judecătorești competente.

XVI. CLAUZE FINALE

Art.17. Modificarea prezentului contract se face numai prin act adițional încheiat între părți.

Art.18. Prezentul contract reprezintă voința părților și înlătură orice altă neînțelegere verbală dintre acestea, anterioară sau ulterioară încheierii lui.

Art. 19. Prezentul contract s-a încheiat în 2 exemplare originale, din care un exemplar pentru Cursant şi un exemplar pentru AEUB (inclusiv anexele sale).

AEUB - ARTE ȘI EVENIMENTE BUCUREȘTI                    CURSANT/ *REPREZENTAT LEGAL
Director General,
        __________________________________________









       (Nume, Prenume)
Director General Adjunct






                       __________________________________________









           (Semnătura)
Serviciul Școala de Artă

Șef Serviciu

Consilier Juridic,

Aviz CFFP

